ai4bharat/Pralekha huggingface dataset:
وزارت خزانہ
وزیر خزانہ محترمہ نرملا سیتارمن نے ریاستوں کے وزرائے خزانہ کے ساتھ ماقبل بجٹ مشاورتی میٹنگ کی صدارت کی
نئی دہلی، 30 دسمبر 2021:
خزانہ اور کارپویٹ امور کی مرکزی وزیر محترمہ نرملا سیتا رمن نے آج نئی دہلی میں مرکزی بجٹ 2022۔23 کے لیے ریاستوں اور مرکز کے زیر انتظام علاقوں  کے وزرائے خزانہ کے ساتھ ماقبل بجٹ مشاورتی میٹنگ کی صدارت کی۔ اس میٹنگ میں خزانہ کے مرکزی وزیر مملکت، وزرائے اعلیٰ، نائب وزرائے اعلیٰ، وزرائے خزانہ، ریاستوں اور مرکز کے زیر انتظام علاقوں  اور مرکزی حکومت کے وزراء اور سینئر افسران نے شرکت کی۔
مرکزی خزانہ سکریٹری نے غور و فکر میں شامل تمام شرکاء کا خیرمقدم کیا اور اس خصوصی مشاورتی میٹنگ کی اہمیت کے بارے میں بتایا ۔ بیشتر شرکا ء نے مرکزی وزیر خزانہ کا،وبائی مرض کے بدترین مہینوں کے دوران اپنی ریاستوں/مرکز کے زیر انتظام علاقوں کو مالی اعتبار سے تعاون فراہم کرنے، قرض لینے کی حدود میں اضافہ کرنے، ریاستوں کو یکے بعد دیگرے قرض فراہم کرنے اور پونجی لاگت کے لیے خصوصی امداد فراہم کرنے کے لیے شکریہ ادا کیا۔ شرکاء نے بجٹ تقریر میں شامل کرنے کے لیے مرکزی وزیر خزانہ کو متعدد مشورے بھی دیے۔ وزیر خزانہ نے مرکزی بجٹ 2022۔23 کے لیے شرکاء کا ان کے سجھاؤں اور مشوروں کے لیے شکریہ ادا کیا اور ہر ایک سجھاؤ پر غور و فکر کرنے کی یقین دہانی کرائی۔
وزارت دفاع
وزیر دفاع جناب راج ناتھ سنگھ نے بیٹل کیژولٹی کے لیے مالی تعاون میں چار گنا اضافہ کرتے ہوئے اسے دو لاکھ روپے سے آٹھ لاکھ روپے کرنے کو منظوری دی
نئی دہلی،05 اکتوبر / وزیر دفاع جناب راج ناتھ سنگھ نے بیٹل کیژولٹی  کے سبھی زمروں کے لیے کنبوں کی مالی تعاون میں اضافہ کرتے ہوئے اسے دو لاکھ روپے سے بڑھا کر آٹھ لاکھ روپے کرنے کی اصولی منظوری دے دی ہے۔ یہ رقم آرمی بیٹل کیژولٹیز ویلفیئر فنڈ  کے تحت دی جائے گی۔
اس سے پہلے، بیٹل کیژولٹی میں 60 فیصد یا اس سے زیادہ معذوری کے لیے 2 لاکھ روپے اور 60 فیصد سے کم معذوری کے لیے ایک لاکھ روپے کے مالی تعادن کا التزام تھا۔ یہ لبرالائزڈ فیملی پنشن، آرمی گروپ انشورنس، آرمی ویلفیئر فنڈ اور امدادی رقم سے حاصل ہونے والے مالی تعان کے علاوہ تھا۔
فروری 2016 میں، سیاچین میں برف کے تودے کھسکنے کے ایک حادثہ جس میں 10 جوانوں کے برف میں دب جانے کے بعد بیٹل کیژولٹی کے تحت ان کے خاندانوں کو بڑی تعداد میں لوگوں کے ذریعہ مالی تعاون دیئے جانے کی پیشکش کے بعد، وزارت دفاع نے سابق فوجیوں کی بہبود کے محکمے  کے تحت اے بی سی ڈبلیو ایف تشکیل دی تھی۔ اے بی سی ڈبلیو ایف جولائی 2017 میں تشکیل دیا گیا تھا اور اسے اپریل 2016 میں سابقہ طرز پر نافذ کیا گیا۔
اس فنڈ کا قیام چیریٹیبل ایڈوانسمنٹ ایکٹ، 1890 کے تحت کیا گیا تھا۔ اس کے تحت لوگوں کے ذریعہ رقومات جمع کرنے کے لیے نئی دلی میں سنڈیکیٹ بینک کی ساؤتھ بلاک برانچ میں 90552010165915 نمبر سے ایک بینک کھاتہ کھولا گیا تھا۔
یہ فنڈ بیٹل کیژولٹی کے تحت بچوں اور کنبوں کو ملنے والی اضافی امدادی رقم کے لیے مختلف موجودہ فلاحی منصوبوں سے الگ ہے۔
مذکورہ تعان کے علاوہ، مختلف رینکوں کے لیے 25 لاکھ روپے سے 45 لاکھ روپے تک کی رقم سمیت آرمی گروپ انشورنس کے لیے 40 لاکھ روپے سے 75 لاکھ روپے تک کا مالی امدادپہلے سے موجود ہے۔
اس کے ساتھ ساتھ وزارت کے ذریعہ اموات سے منسلک انشورنس پالیسیوں ، ڈی ایل آئی سی ایس  کے تحت 60000 روپے؛ آرمی وائفس ویلفیئر ایسوسی ایشن  کے تحت 15000 روپے؛ بچوں کے لیے ٹیوشن فیس کی مکمل ادائیگی؛ بیٹل کیژولٹی اور فزیکل کیژولٹی  کے تحت ریلوے ٹکٹ پر 70 فیصد تک کی رعایت، بیٹیوں کی شادی، بیواؤں کی دوبارہ شادی، اور یتیم بیٹوں کی شادی کے لیے امداد فراہم کرنا فوری اور طویل مدتی تعاون میں سے ہیں۔
اس سے پہلے ، جناب راج ناتھ سنگھ جب وزیر داخلہ کے عہدے پر فائز تھے، انہوں نے جنگ میں شہید اور زخمی ہونے والے نیم فوجی دستوں کے جوانوں کے کنبوں کے تعاون کے لیے ‘بھارت کے ویر فنڈ’ کا آغاز کیا تھا۔ یہ فنڈ بہت کم عرصے میں مقبول ہو گیا اور سب کی بھرپور حمایت حاصل ہوئی۔
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(
U-4473
(Visitor Counter : 73
شماریات اور پروگرام کے نفاذ کی وزارت
ہندوستان میں پے رول رپورٹنگ - ایک رسمی روزگار کا نقطہ نظر
قومی شماریاتی دفتر ، شماریات اور پروگرام کے نفاذ کی وزارت نے ستمبر 2017 سے جون 2023 کی مدت کا احاطہ کرنے والے ملک کے روزگار کے تفصیلی خاکے پر پریس نوٹ جاری کیا ہے جو کہ منتخب سرکاری ایجنسیوں کے پاس دستیاب انتظامی ریکارڈ کی بنیاد پر مختلف جہات میں پیش رفت کا جائزہ لینے کے لیے ہے۔.
ایک تفصیلی نوٹ منسلک ہے۔
سائنس اور ٹیکنالوجی کی وزارت
نئے کثیر الافعال ہیٹ سنک کے ذریعے میکنیکل آلات کی گرمی کو زیادہ مؤثر طریقے سے دور کیا جاسکتا ہے
نئی دہلی،17؍مار چ : ہندوستانی سائنس دانوں نے 3 ڈی پرینٹنگ کے ذریعہ ایک مؤثر کثیر الافعال ہیٹ سنک تیار کیا ہے، جو روایتی سنک کے مقابلے 50 فیصد بڑھی ہوئی شرح سے میکنیکل آلات کی گرمی کو دور کر سکتا ہے۔
ہیٹ ایکسچینجنگ کے لئے موجودہ طریقہ کار اور ہیٹ سنک کے لئے وقف اکائیوں کا استعمال کرکے مختلف اہداف کو حاصل کیا جاسکتا ہے۔ نئی تکنیک میں ایک اکائی میں کئی کاموں کو ایک دوسرے سے مربوط کردیا گیا۔ اس کا استعمال ہیٹ پائپ ، بھاپ والے کمرے ، ہیٹ ایکسچینجرس اور شور کم کرنے والے ہیٹ سنک کو وضع کرنے کے لئے بھی کیا جاسکتا ہے۔
الیکٹروپلیٹنگ کے ساتھ تال میل میں 3 ڈی پرنٹنگ کے ذریعے مؤثر تکنیک کو آئی آئی ٹی ممبئی کے میکنیکل انجینئرنگ شعبے میں ایسو سی ایٹ پروفیسر ڈاکٹر شنکر کرشنن کے ذریعے گرمی کو پھیلاتے وقت وزن کو برداشت کرنے کے لئے تیار کیا گیا ہے۔ اسے میک ان انڈیا پہل کے تحت حکومت ہند کے سائنس و ٹیکنالوجی محکمے کا تعاون بھی ملا ہے۔ انہوں نے شور کم کرنے والی ہیٹ سنک پر ایک قومی پیٹنٹ داخل کیا ہے اور بین الاقوامی پیٹنٹ کو بعد میں لاگو کیا جائے گا۔
یہ تکنیک کم وزن والی ہے اور میکنیکل کمپریشر لوڈ کو برداشت کرسکتی ہے۔ گرمی کو پھیلا سکتی ہے اور شور کو جذب کرسکتی ہے۔ اس کا استعمال الیکٹرانک کولنگ اور اس کے ساتھ ساتھ بجلی و کولنگ صنعت میں کیا جاسکتا ہے۔
اوپن لٹریچر سروے کے مطابق موجودہ وقت میں بازار میں ایسا کوئی سامان موجود نہیں ہے۔ الیکٹرانکس کا تھرمل نظم بازار 10 بلین ڈالر کا ہے اور اس تکنیک کے مستفیدین امکانی ہیں اس کے علاوہ کوئی بھی فین – ماؤنٹیڈ ہیٹ ایکسچینجر اس تکنیک سے فائدہ اٹھا سکتا ہے، حالانکہ لاگت ایک جوکھم بھرا کام ہوسکتا ہے لیکن بڑی تعداد انہیں اسے تیار کرنے والوں کے ساتھ شراکت داری سے یہ جوکھم کم کیا جاسکتا ہے۔
یہ تکنیک عمل آوری کی سطح کے تیسرے مرحلے میں ہے۔  پروفیسر کرشنن نے دوسرے اہم ایسے لوگوں کے ساتھ اس بات پر صلاح ومشورہ کیا ہے کہ جس میں طے پایا ہے کہ بھاری شور  کو کم کرنے کے لئے ہیٹ سنک کو کم کرنے پر آگے کام کیا جائے گا۔
تصویر:الیکٹرو پلیٹڈ نمونہ
تصویر: آکٹیٹ پورس فلو – فن ہیٹ سنک کے ذریعہ
 سے رابطہ کیا جاسکتا ہے۔
۔۔۔۔۔۔۔۔۔۔۔۔۔۔۔۔۔۔

U-2715
(Visitor Counter : 112
نائب صدر جمہوریہ ہند کا سکریٹریٹ
نائب صدر جمہوریہ جناب جگدیپ دھنکھر اپنے پہلے تین روزہ غیر ملکی دورے پر کمبوڈیا پہنچے
نوم پنہ میں نائب صدر جمہوریہ نے ہندوستانی کمیونٹی کی طرف سے منعقدہ کمیونٹی استقبالیہ میں شرکت کی
نائب صدر نے کمبوڈیا کو ’’ تہذیبی بہن اور توسیعی کنبہ‘‘ گردانا
جناب دھنکھر نے پوری دنیا میں ہندوستانیوں کی خدمات کی ستائش کی
اپنے پہلے غیر ملکی دورے میں نائب صدر جناب جگدیپ دھنکھر آج کمبوڈیا پہنچے جہاں نام پنہ ہوائی اڈے پر کمبوڈیا کے ڈاک اور ٹیلی کمیونیکیشن کے وزیر مسٹر چیا وندیتھ اور دیگر معززین نے ان کا استقبال کیا۔ نائب صدر جمہوریہ اپنے تین روزہ دورے میں آسیان انڈیا یادگاری چوٹی کانفرنس اور 17ویں مشرقی ایشیا چوٹی کانفرنس سمیت کئی تقریبات میں شرکت کریں گے۔
آج دورے کے پہلے دن جناب جگدیپ دھنکھر اور ڈاکٹر سدیش دھنکھر نے شام کو ایک استقبالیہ میں شرکت کی جس کا اہتمام کمبوڈیا میں ہندوستانی برادری اور ہندوستان کے دوستوں نے ان کے اعزاز میں کیا تھا۔
اجتماع سے خطاب کرتے ہوئے نائب صدر جمہوریہ نے اسے ایک خاص موقع قرار دیا کیونکہ ہندوستان اور کمبوڈیا سفارتی تعلقات کے 70 سال کی یاد اور ہندوستان-آسیان دوستی کے سال کے ساتھ ہندوستان-آسیان تعلقات کی 30 ویں سالگرہ بھی منا رہے ہیں۔
دونوں ممالک کے درمیان گہرے ثقافتی اور تاریخی رشتوں پر زور دیتے ہوئے جناب دھنکھر نے کہا کہ ’’کمبوڈیا کے لوگ ہندوستان کو بھگوان بدھ کی قابل احترام سرزمین کے طور پر دیکھتے ہیںاور یہ بالکل اسی طرح ہے جیسے ہم کمبوڈیا کو اپنی تہذیبی بہن اور وسیع خاندان کے طور پر سمجھتے ہیں‘‘۔
انگ کور واٹ، ٹا-پروہم اور پریہ ویہیر کے شاندار مندروں کا ذکر کرتے ہوئے انہوں نے کہا کہ یہ حیرت انگیز یادگاریں ہمارے دونوں ممالک کے درمیان روابط کی شاندار ترجمانی کرتی ہیں۔ دنیا کے مشہور انگکور واٹ مندر کی بحالی اور تحفظ کے کاموں کے ساتھ ہندوستان کے مضبوط وابستگی کو اجاگر کرتے ہوئے انہوں نے دیگر قدیم مندروں جیسے تا پروہم مندر اور قدیم پریہ ویہیر مندر کے تحفظ کے کام کو جاری رکھنے پر خوشی کا اظہار کیا۔
ترقیاتی شراکت داری اور صلاحیت سازی کو کمبوڈیا کے ساتھ ہماری مصروفیات کے کلیدی اجزاء کے طور پر بیان کرتے ہوئے نائب صدر نے کمبوڈیا کو ہماری 'ایکٹ ایسٹ' پالیسی اور آسیان میں ایک اہم بات چیت کرنے والا اور شراکت دار قرار دیا۔
دنیا بھر میں ہندوستانیوں کے خدمات کی تعریف کرتے ہوئے جناب دھنکھر نے اس حقیقت پر خوشی کا اظہار کیا کہ غیر اقامتی ہندوستانی اراکین نے کمبوڈیا میں اپنا نام روشن کیا ہے۔
ہندوستانی تارکین وطن کو زندہ پل قرار دیتے ہوئے نائب صدر جمہوریہ نے کہا کہ یہ ان کی گود لی ہوئی زمین کو مادر وطن سے جوڑنے میں بہت اہم رول ادا کرسکتا ہے۔ انہوں نے ہندوستان کو مواقع کی سرزمین قرار دیا اور بیرون ملک رہنے والے تمام ہندوستانیوں سے ہندوستان کی ترقی کی کہانی کا حصہ بننے کو کہا۔
کمیونٹی کی جانب سے استقبالیہ سے پہلے جناب دھنکھر نے مقامی اور ہندوستانی فنکاروں کے کارنامے دیکھے۔ انہوں نے نوم پنہ میں چکتو مکھ کانفرنس ہال میں آسیان-انڈیا آرٹسٹ گروپ کی پینٹنگز کی نمائش کا بھی معائنہ کیا۔
اس موقع پر ہندوستان کے وزیر خارجہ ڈاکٹر ایس جے شنکر، کمبوڈیا کے وزیر ثقافت اور فنون لطیفہ ڈاکٹر فوورنگ ساکونا، ہندوستانی برادری کے ارکان اور کمبوڈیا میں ہندوستان کے دوست موجود تھے۔
وزارت خزانہ
انکم ٹیکس کے محکمے نے احمد آباد میں تلاشی کی کارروائیاں انجام دی ہیں
نئی دہلی،09 اکتوبر، انکم ٹیکس کے محکمے نے ریئل اسٹیٹ تعمیرات اور زمینوں کی تجارت میں مصروف ایک گروپ کے تعلق سے قابل بھروسہ خفیہ معلومات کی بنیاد پر 8 اکتوبر 2020 کو احمد آباد میں تلاشی اور چھاپے کی کارروائیاں انجام دیں۔27 مقامات پر تلاشی لی گئی، جن میں بعض ایسوسی ایٹس کے دفاتر اور رہائش گاہیں بھی شامل تھیں۔
تلاشی کی کارروائیوں کے دوران اب تک تقریباً 69 لاکھ روپئے نقد اور تقریباً 82 لاکھ روپئے کے زیورات قبضے میں لیے جاچکے ہیں۔ ان کا کوئی حساب کتاب سامنے نہیں آیا۔ اس کے علاوہ 18 بینک لاکرزبھی ملے ہیں جن کے کھولنے پر پابندی لگا دی گئی ہے۔ بڑی تعداد میں قابل اعتراض دستاویزات اور موبائل فونوں، پینڈ ڈرائیوز اور کمپیوٹروں میں ڈیجیٹل ڈیٹا پر بھی قبضہ کیا گیا ہے۔
اس گروپ کی 96 کمپنیاں تھی جن کے کچھ مشترکہ پتے تھے۔ ان کمپنیوں کو روپیہ بٹورنے اور زمینوں پر قبضے کے لیے استعمال کیا جارہا تھا۔ ان میں سے بہشتر کمپنیوں کا کوئی حقیقی کاروبار نہیں تھا اور ان کے بہت کم انکم ریٹرن داخل کیے گئے ہیں۔ بہت سی کمپنیوں نے آر او سی کے ساتھ کوئی ریٹرن داخل نہیں کیا ہے۔ ان میں سے اصل خاندانی افراد کے علاوہ کچھ ڈائرکٹروں نے یہ تسلیم کیا ہے کہ وہ فرضی ڈائرکٹر تھے اور ان کا کردار صرف دستخط کرنے تک محدود تھا۔
گروپ کے اندر ہی لین دین کے ذریعے املاک کی قیمت بڑھا کر جس کے لیے ٹیکس نہیں دینا پڑتا، ٹیکس بچانے کے جدید طریقے نوٹس میں آئے ہیں۔ باقاعدہ کھاتوں کے علاوہ لین دین کے کافی ثبوت ملے ہیں۔ ایسے اخراجات دکھائے گئے ہیں جن کا کوئی ثبوت نہیں ہے اور نقد پیشگی رقم کی ادائیگی دکھائی گئی ہے۔ریئل اسٹیٹ کے پروجیکٹوں یعنی فلیٹ، دکانوں اور زمین کے لین دین میں تقریباً 100 کروڑ روپئے کی بے حساب کتاب سرمایہ کاری کا بھی پتہ چلاہے۔
ایک خفیہ جگہ سے مختلف کو آپریٹیو سوسائٹیوں کے نام میں بڑی تعداد میں املاک کی دستاویزات پائی گئی ہیں۔ ان املاک کے اصل مالکوں سے پوچھ تاچھ کی جارہی ہے اور 1988 کے بے نامی پروپرٹی ٹرانزیکشن قانون کے نفاذ پر بھی غور کیا جارہا ہے۔ زرعی زمینوں کے رجسٹرڈ اور نوٹرائزڈ خرید وفروخت کے معاہدے جو بڑی مالیت کے ہیں ان پر بھی قبضہ کیا گیا ہے۔ ایک مقام پر 150 کروڑ روپئے کی املاک کے لین دین کے شواہد کا پتہ چلا ہے جس کا کوئی حساب کتاب نہیں تھا۔
مزید تحقیقات کا سلسلہ جاری ہے۔
وزیراعظم کا دفتر
وزیراعظم نریندر مودی نے ہر گھر ترنگا تحریک کے لئے زبردست اور پرجوش رد عمل کے بعد خوشی کا اظہار کیا
وزیراعظم جناب نریندر مودی نے ‘ہر گھر ترنگا ’تحریک کے لئے زبردست اور پرجوش رد عمل کے بعد خوشی کا اظہار کیا ہے۔
مائی جی او وی انڈیا کے ذریعہ کئے گئے ٹوئیٹ کے ایک جواب میں وزیراعظم نے کہا کہ
‘‘# ہر گھر ترنگا تحریک کے تئیں پرجوش رد عمل سے انتہائی پُر مسرت ہوں’’۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-7961
(
عملے، عوامی شکایات اور پنشن کی وزارت
بھارت بینکنگ اصلاحات کے قائد کی حیثیت سے ابھرے گا، ڈاکٹر جتیندر سنگھ
شمال مشرقی خطے کی ترقی، وزیر اعظم کے دفتر، عملے، عوامی شکایات اور پنشن، ایٹمی توانائی اور خلا کے وزیر مملکت  ڈاکٹر جتیندر سنگھ نے کہا ہے کہ بھارت دنیا میں بینکنگ میں اصلاحات کے قائد کی حثیت سے ابھرے گا، کیونکہ ہمارا مقصد ایک عالمی سپرپاور بننا ہے۔ بھارت کی بینکنگ سے متعلق دو روزہ مکمل اجلاس کا افتتاح کرتے ہوئے انہوں نے کہا کہ وزیر اعظم جناب نریندر مودی کی قیادت میں حکومت نے ان بڑی صلاحیتوں کا مظاہرہ کیا ہے کہ ہمارا بینکنگ کا شعبہ پچھلے پانچ سال سے زیادہ عرصے کے دوران اہل ہے۔ انہوں نے کہا ‘ کہ یہ 5 ٹریلین امریکی ڈالر کی معیشت بننے کی راہ میں بھارت کے سفر کی شروعات ہے’۔
ڈاکٹر جتیندر سنگھ نے کہا کہ بھارت کی میک ان انڈیا اور کاروبار کو آسان بنانے پر توجہ کا انحصار بنیادی طور پر، بینکنگ میں آسانی ہے، جس کے ساتھ ساتھ بہتر کمیونیکیشن ، ڈیجٹلائزیشن اور کنیکٹویٹی ہے۔
ڈاکٹر جتیندر سنگھ نے کہا کہ پردھان منتری جن دھن یوجنا کی وجہ سے ملک میں بینکنگ کا منظر نامہ یکسر تبدیل ہوگیا ہے۔ انہوں نے کہا ‘ہر کنبے کے لیے زیرو جمع کھاتہ اسکیم کی وجہ سے کھاتے داروں کی تعداد کروڑوں تک پہنچ گئی ہے۔ اس سے ثابت ہوتا ہے کہ جن دھن یوجنا محض معاشی بااختیاری کے لئے نہیں ہے بلکہ یہ غریبوں کے لئے عزت نفس کا معاملہ بن گیا ہے۔جیسا کہ وہ بھارت کی معیشت میں تعاون دینے کے لئے تیا رہے۔
ڈاکٹر جتیندر سنگھ نے کہا کہ اجولا یوجنا، پردھان منتری آواس یوجنا، مدرا یوجنا، اسٹینڈ اپ انڈیا، اسٹارٹ اپ انڈیا، پی ایم کسان سمان ندھی یوجنا، این جی-این آر ای جی اے کی زمینی نشاندہی جیسی اسکیموں سمیت اس طرح کی بہت سی اختراعی اسکیمیوں سے چوری رک گئی ہے اور ان سے غریبی دور کرنے کے لئے بہبودگی اسکیموں کا بہتر نشانہ مقرر کرنے میں مدد ملی ہے۔کم سے کم پنشن کی رقم میں اضافہ کرکے اسے ایک ہزار روپے کردیاگیا ہے۔ یہ قدم وزیر اعظم نریندر مودی کی ایک پہل ہے۔ انہوں نے کہا کہ ‘ ایسا پہلی بار ہے کہ کسانوں کو بیج خریدنے میں مالی مدد دی گئی۔ یہ کام شمال مشرقی خطے میں وینچر فنڈ کے تحت کیاگیا ہے، جس کا مقصد لوگوں کے ترک وطن کے سلسلے کو روکنا ہے’۔ انہوں نے یہ بھی کہا ‘ کہ یہ وزیر اعظم جناب نریندر مودی کا مستقبل کا یہ خاکہ ہے کہ تقریباً ایک صدی پرانے، بھارتی جنگلات سے متعلق قانون 1927 میں ترمیم کی گئی، جس کے تحت بانس کو اس کے دائرۂ کار سے مستثنیٰ کیاگیا اور اس کی کاروباری صلاحیت کے استعمال کو فروغ دیا، جس سے روزگار کے موقع پیدا ہوں گے اور شمال مشرقی خطے میں اس صنعت کو فروغ حاصل ہوگا۔
ڈاکٹر جتیندر سنگھ نے کہا کہ 2014 میں وزیر اعظم کے عہدہ سنبھالنے کے فوراً بعد انہوں نے عزم کیا تھا کہ وہ غریبوں کی خدمت اور اصلاح کے عہد بند ہیں ۔2014 میں ، جس دن جناب نریندر مودی نے عہدہ سنبھالا تھا ڈاکٹر جتیندر سنگھ نے اپنے ٹوئٹ میں کہا کہ یہ اجازت سے، مثبت سوچ تک ایک سفر کی شروعات ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ا س ع ر
U-5069
(Visitor Counter : 38
کابینہ
کابینہ نے دھارچولا  - دھارچولا  میں دریائے مہاکالی پر پل کی تعمیر کے لئے بھارت اور نیپال کے درمیان ایم او یو کو منظوری دی
وزیر اعظم جناب نریندر مودی کی صدارت میں مرکزی کابینہ نے آج کا دھارچولا  - دھارچولا  میں دریائے مہاکالی پر پل کی تعمیر کے لئے بھارت اور نیپال کے درمیان مفاہمت نامے  کو منظوری دی۔
مفاہمت نامے پر دستخط کئے جانے سے دونوں ممالک کے درمیان سفارتی تعلقات مزید بہتر ہوں گے۔
پس منظر:
قریبی پڑوسی ہونے کے ناطے بھارت اور نیپال کی دوستی اور تعاون کے منفرتعلقات ہیں جن کی خصوصیت ان کی کھلی سرحد اور عوام سے عوام کے گہرے رشتے اور ثقافتی تعقات ہیں۔ بھارت اور نیپال دونوں مختلف علاقائی فورموں یعنی سارک، بمسٹیک کے ساتھ ساتھ عالمی فورموں میں بھی مل کر کام کر تے ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-171
(
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 135.99کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 86,415 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.25 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.38 فیصد ہے ،جو مارچ 2020 سے سب سے زیادہ ہے۔
گزشتہ 24 گھنٹوں کے دوران 7,886 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,41,62,765ہوگئی ہے۔
پچھلے 24 گھنٹوں کے دوران 7,447 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 0.59)فیصد ) ہے، جو گزشتہ 74 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ہے، جو پچھلے 33 دنوں میں 1 فیصد سے بھی کم ہے۔
اب تک کُل 66.15کروڑ ٹیسٹ کئے جاچکے ہیں۔
امور داخلہ کی وزارت
کابینہ نے بھارت – تبت سرحدی پولیس  کے گروپ ’اے ‘جنرل ڈیوٹی  کاڈر اور غیر جی ڈی کاڈر کے لئے کاڈر پر نظر ثانی کے لئے منظوری دی
نئی دہلی،23؍اکتوبر،وزیراعظم نریندر مودی کی صدارت میں مرکزی کابینہ نے بھارت – تبتسرحدیپولیس  کےگروپ ’اے ‘جنرلڈیوٹی  کاڈراورغیرجیڈیکاڈرکےلئےکاڈرپرنظرثانیکےلئےمنظوریدے دی ہے۔ اس سلسلے میں مندرجہ فیصلے کئے گئے۔
- آئی ٹی بی پی کے سینئر ڈیوٹی عہدوں میں نگرانی کے عملے میں اضافے کی خاطر اسسٹنٹ کمانڈنٹ سے ایڈیشنل ڈائریکٹر جنرل کے مختلف عہدوں پر گروپ ’اے‘ جی ڈی  کاڈر اور غیر جی ڈی کاڈر کے لئے کاڈر پر نظرثانی کا فیصلہ کیا گیا۔
- دو نئی کمانوں کی تشکیل  جس کی سربراہی ایڈیشنل ڈائریکٹر جنرل کریں گے اور ان کے اسسٹنٹ انسپکٹر جنرل ہوں گے۔
اہم اثرات:
- آئی ٹی بی پی میں گروپ ’اے‘ کے ان عہدوں کی تشکیل کے بعد فورس کی نگرانی کی صلاحیت اور صلاحیت سازی میں اضافہ کیا جاسکے گا۔ گروپ اے کے کاڈر رویو میں بروقت عہدوں کی تشکیل کی تجویز سے اس کی نگرانی کے ساتھ ساتھ انتظامی صلاحتوں میں بھی بہتری آیے گی۔
- گروپ اے کے ایگزیکیٹو جنرل ڈیوٹی کاڈر میں 60 عہدوں کی تشکیل اور گروپ اے کے غیر جی ڈی کاڈر میں مختلف سطحوں پر دو عہدوں کی تشکیل کی تجویز ہے۔
- یہ تجویز دو نئی کما نوں کی تشکیل کے لئے بھی ہے، جن میں چنڈی گڑھ میں مغربی کمان اور گوہاٹی میں مشرقی کمان شامل ہیں۔ ان کی سربراہی ایڈیشنل ڈائریکٹر جنرل کریں گے اور اسسٹنٹ انسپکٹر جنرل ہوں گے۔
نفاذ:
باضابطہ نوٹیفکیشن ؍ منظوری ملنے کے بعد نئے تشکیل شدہ عہدوں کو بھرتی کے ضابطوں کے مطابق پر کیا جائے گا۔
خصوصیات:
اے- جی ڈی کاڈر ۔
گروپ اے کے عہدوں کے موجودہ ڈھانچے کو ، جو 1147 عہدوں پر مشتمل ہے ، 1207 تک کیا جائے گا۔
- ایڈیشنل ڈائریکٹر جنرل کے عہدے پر 2 کا اضافہ۔
- انسپکٹر جنرل کے عہدوں کے لئے 10 کا اضافہ۔
- ڈپٹی انسپکٹر جنرل کے عہدوں کے لئے 10 کا اضافہ۔
- کمانڈینٹ کے عہدوں پر 13 کا اضافہ۔
- 21سی عہدوں پر 16 کا اضافہ
- ڈپٹی کمانڈنٹ کے عہدے پر 9 کا اضافہ۔
بی- غیر جی ڈی کاڈر۔
سی-انسپکٹر جنرل کے 2 عہدوں کا نیا اضافہ۔
۔۔۔۔۔۔۔۔۔۔۔۔۔۔۔
U-4736
(Visitor Counter : 44
وزارت اطلاعات ونشریات
ایم آئی ایف ایف ڈائیلاگ میں ہیمنت راجارام شندے کا کہنا ہے کہ خوبصورت انداز میں پیش کی گئی سادہ کہانی ناظرین کو اپنی گرفت میں لے لیتی ہے
ہم نے ڈیجیٹل طور پر بہت ترقی کی ہے، لیکن پھر بھی خوبصورت انداز میں پیش کی گئی ایک سادہ کہانی ہمیشہ ناظرین کو اپنی گرفت میں لے لیتی ہے۔ یہ بات ہدایت کار ہیمنت راجارام شندے نے آج 17ویں ممبئی انٹرنیشنل فلم فیسٹیول کے موقع پر منعقدہ #ایم آئی ایف ایف ڈائیلاگ میں کہی۔
اپنی فلم’ جنگل منگل‘ کے بارے میں بات کرتے ہوئے، ہیمنت نے کہا، یہ فلم پہلے سے کبھی نہ دیکھی جانے والی رنگ، ساخت اور کنٹراسٹ پیش کرتی ہے کیونکہ ہرساخت اصلی اور ہاتھ سے پینٹ کیا گیا ہے۔ یہی فلم کی خوبصورتی ہے۔
ڈائریکٹر نے مزید کہا، ’’ٹیم نے کرداروں کا انتخاب کیا ہے اور کہانی کو اس انداز میں پیش کیا ہے، تاکہ یہ بچوں کو دیگر سیریز کے برعکس ہلکا، کم پرتشدد، دلچسپ اور مزاحیہ تجربہ فراہم کرے‘‘۔
فلم جنگل منگل کے بارے میں
ڈائریکٹر: ہیمنت راجارام شندے
پروڈیوسر: ہیمنت راجا رام شندے
مصنف: نتن نتھوجی کامونے
ڈی او پی : نتن کمون
ایڈیٹر: ہیمنت راجارام شندے
ڈائریکٹر کی زندگی:
ہیمنت راجارام شندے ایک اینیمیشن ڈائریکٹر ہیں جن کے پاس سی جی اینیمیشن اور وی ایف ایکس میں ملکی اور بین الاقوامی ٹیلی ویژن سیریز، اشتہارات اور فیچر فلموں میں بیس سال سے زیادہ کا تجربہ ہے۔ انہوں نے 3ڈی اینیمیشن پروجیکٹس جیسے نوڈی ٹی وی سیریز، رامائن اور ٹون پور کا سپر ہیرو کی سربراہی کی ہے، جس میں 3ڈی اینیمیشن اور لائیو ایکشن دونوں کو مربوط کیا گیا ہے۔ انہوں نے ہندوستانی کلٹ کلاسک شولے کے 2ڈی سے 3ڈی سٹیریو کی تبدیلی کی قیادت کی اور متحرک ٹیلی ویژن سیریز موٹو پتلو کی ترقی میں ٹیم کے بنیادی ارکان میں سے ایک تھے۔
خلاصہ:
جنگل منگل چاند کو پکڑنے کے ان کے خفیہ مشن کے لیے جنگلیوں اور منگلیوں کے درمیان ایک معنیٰ انگیز کامیڈی ہے۔ رات کے ایک مختصر وقفے کے دوران جب ان کا سیارہ مریخ زمین کے قریب آتا ہے، منگل کے باشندے اپنے بادشاہ کی ہدایت پر اپنے مشن کے لیے درکار خفیہ اشیاء چرانے کے لیے جنگل میں داخل ہوتے ہیں۔ یہ جنگلیوں کی طرف سے مزاحمت کا آغاز کرتا ہے، جس سے مزاحیہ لمحات کا سلسلہ شروع ہوتا ہے۔
PIB MIFF Team | SSP/AA/DR/MIFF-34
|
|
We believe good films go places through the good words of a film-lover like you. Share your love for films on social media, using the hashtags #AnythingForFilms / #FilmsKeLiyeKuchBhi and #MIFF2022. Yes, let’s spread the love for films!
|
|
Which #MIFF2022 films made your heart skip a beat or more? Let the world know of your favourite MIFF films using the hashtag #MyMIFFLove
|
|
If you are touched by the story, do get in touch! Would you like to know more about the film or the filmmaker? In particular, are you a journalist or blogger who wants to speak with those associated with the film? PIB can help you connect with them, reach our officer Mahesh Chopade at +91-9953630802. You can also write to us at miff.pib[at]gmail[dot]com.
|
|
For the first post-pandemic edition of the festival, film lovers can participate in the festival online as well. Register for free as an online delegate  at https://miff.in/delegate2022/hybrid.php?cat=aHlicmlk The competition films can be watched here, as and when the films become available here.
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 171.79 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 6,97,802 ہے۔
فی الحال زیر علاج مریضوں کی شرح 1.64 فیصد ہے۔
سردست ملک میں شفایابی کی شرح 97.17 فیصد ہے۔
گزشتہ 24 گھنٹوں کے دوران1,50,407مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,13,31,158 ہوگئی ہے۔
پچھلے 24 گھنٹوں کے دوران 58,077 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 74.78 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 14,91,678 ٹیسٹ منعقد کئے گئے۔
شمال مشرقی ریاستوں کی ترقی کی وزارت
'آزادی کا امرت مہوتسو' منانے کے لیے نارتھ ایسٹ فیسٹول شمال مشرقی خطے کی ترقی ، ثقافت اور سیاحت کے مرکزی وزیر جناب جی کشن ریڈی کل منی پور کے دو روزہ دورے پر پہنچ رہے ہیں
نئی دہلی۔ یکم مئی شمال مشرقی خطے کی ترقی، ثقافت اور سیاحت کے مرکزی وزیر جناب جی کشن ریڈی منی پور کا دورہ کرنے والے ہیں، 2 مئی کو وزیر موصوف کھومن لامپک میں 3.20 بجے آئی ایس ٹی ٹی کا ورچوئل طریقے سے افتتاح کریں گے۔ جناب جی کشن ریڈی کھومن لامپک میں اسپورٹس یونیورسٹی کے عارضی کیمپس کا بھی دورہ کریں گے جہاں وہ شام 4.30 بجے یونیورسٹی کے طلبہ سے بات چیت کریں گے۔ بعد ازاں ، وہ فٹ بال فائنل میچ دیکھیں گے۔ وہ شام کو ریاست کے وزیر اعلی جناب این بیرن سنگھ سے ملاقات کریں گے۔
3 مئی کو مرکزی وزیر صبح 8.05 بجے ڈی ایم کالج کیمپس، امپھال میں بیڈمنٹن ٹورنامنٹ کا آغاز کریں گے۔جناب ریڈی رات 9.30 بجے لوکتک جھیل، مویرانگ میں سیاحتی منصوبوں کا بھی جائزہ لیں گے۔ بعد ازاں وہ آئی این اے میوزیم میں ثقافتی منصوبوں کا جائزہ لیں گے۔ بعدازاں مرکزی وزیر امپھال سے گوہاٹی کے لیے روانہ ہوں گے۔
منی پور میں منعقد ہونے والی یہ تقریب آزادی کے امرت مہوتسو کا حصہ ہے: شمال مشرقی فیسٹول شمال مشرقی ریاستوں میں 28 اپریل 2022 سے 4 مئی 2022 تک جاری رہے گا۔ اس فیسٹول کا اہتمام شمال مشرقی خطے کی ترقی وزارت "ہم کسی سے کم نہیں"کے جذبے سے کیا ہے۔ آزادی کا امرت مہوتسو کے دوران ہندوستان اس وقت اپنی آزادی کے 75 سال، اپنی شاندار تاریخ، لوگوں، ثقافت اور کامیابیوں کا جشن منا رہا ہے، وزارت اس فیسٹول کے ذریعہ شمال مشرقی خطے کی خوبصورتی اور مختلف شعبوں میں اس کی کامیابیوں کو اجاگر کر رہی ہے۔ جاری فیسٹیول کے تحت مختلف موضوعات پر اسی طرح کی تقریبات، شمال مشرقی ریاستوں کے مختلف دارالحکومتوں میں منعقد کی جا رہی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4899
(Visitor Counter : 113
بھارت کا مسابقتی کمیشن
سی سی آئی نے بی سی پی ایشیا II کے ذریعے کوالٹی کیئر انڈیا میں 72.49فیصد حصص کے حصول کو منظوری دی
ہندوستان کے مسابقتی کمیشن نے بی سی پی ایشیا II کے ذریعے کوالٹی کیئر انڈیا میں تقریباً 72.49فیصد حصص کے حصول کو منظوری دے دی ہے۔
مجوزہ امتزاج بی سی پی ایشیا II ٹوپکو IVپرائیویٹ لمٹیڈ کے ذریعے ٹچ ہیلتھ کیئر پرائیویٹ لمٹیڈ سے کوالٹی کیئر انڈیا لمیٹڈ  کی کل ایکویٹی شیئر ہولڈنگ کے72.49فیصد کے حصول کا تصور کرتا ہے۔
ایکوائرر کو بلیک اسٹون اِن کارپوریشن کے ملحقہ اداروں کے ذریعہ مشورے اور/یا منظم فنڈز کے ذریعے کنٹرول کیا جاتا ہے۔
ٹارگٹ ایک ملٹی اسپیشلٹی ہیلتھ کیئر پرووائیڈر ہے، جسے 1997 میں قائم کیا گیا تھا۔ یہ ہندوستان کے مختلف شہروں میں’کیئر ہاسپٹلز‘ کے نام سے ملٹی اسپیشلٹی اسپتالوں کا نیٹ ورک چلاتا ہے۔ ہدف براہ راست اور اس کے نیچے دھارے سے وابستہ اداروں کے ذریعے17 صحت کی سہولیات  ہیں، جو ہندوستان کی 6 ریاستوں کے 7 شہروں میں خدمات انجام دے رہے ہیں، جن میں 2,400 بستروں کی سہولت بھی موجود ہیں۔